**Anyagok színe és szaga**

**Szükséges anyagok:** kristályos réz-szulfát, sósav, szalmiákszesz **Szükséges eszközök:** borszeszégő, kémcső, kémcsőfogó, gyufa

1. **Milyen színű a rézion a különböző vegyületeiben?**

**Végrehajtás**

1) Tegyünk fél vegyszeres kanálnyi kristályos réz-szulfátot száraz kémcsőbe és melegítsük borszeszégő felett. Tartsuk be a melegítés szabályait!

2) Az előző kísérletben a kémcső alján maradt fehéres porra öntsünk vizet.

3) Az előző kísérletben kapott réz-szulfát oldatot öntsük kétfelé. Az egyik részéhez csöpögtessünk sósavat. Ha megfigyeltük a változásokat, hígítsuk az oldatot vízzel.

4) Az előző kísérletben félretett kék oldathoz adjunk szalmiákszeszt.

**Figyelmeztetés!** A réz-szulfát erősen mérgező, ezért ne együnk/igyunk a környezetében, ne nyúljunk a szánkhoz, ha vele dolgozunk, és az anyag porszemcséit ne lélegezzük be!